Úradný vestník L 100 , 27/04/1972 S. 0001 - 0002

Fínske špeciálne vydanie: Kapitola 3 Zväzok 4 S. 0103

Dánske špeciálne vydanie: Série I Kapitola 1972(II) S. 0333

Švédske špeciálne vydanie: Kapitola 3 Zväzok 4 S. 0103

Anglické špeciálne vydanie: Série I Kapitola 1972(II) S. 0347

Grécke špeciálne vydanie: Kapitola 03 Zväzok 7 S. 0193

Španielske špeciálne vydanie: Kapitola 03 Zväzok 5 S. 0197

Portugalské špeciálne vydanie Kapitola 03 Zväzok 5 S. 0197



Nariadenie Rady (EHS) č. 845/72 z 24. apríla 1972 ustanovujúce zvláštne opatrenia na podporu chovu húseníc priadky morušovej RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie, so zreteľom na stanovisko Európskeho parlamentu, so zreteľom na stanovisko Hospodárskeho a sociálneho výboru, keďže nariadenie Rady (EHS) č. 827/68 [1] z 28. júna 1968 o spoločnej organizácii trhu s určitými produktmi uvedenými v prílohe II zmluvy ustanovuje opatrenia, ktoré upravujú obchod s húsenicami priadky morušovej a vajíčkami priadky morušovej, avšak bez stanovenia podporných opatrení v spoločenstve; keďže chov húseníc priadky morušovej má istý význam pre hospodárstvo určitých regiónov spoločenstva; keďže táto činnosť je zdrojom doplnkového príjmu pre farmárov v týchto regiónoch; keďže by preto mali byť prijaté opatrenia, aby sa zabezpečil primeraný príjem pre chovateľov húseníc priadky morušovej; keďže za týmto účelom by sa mali vziať do úvahy opatrenia, ktoré umožnia prispôsobiť ponuku požiadavkám trhu a na chov húseníc priadky morušovej by sa mala poskytovať pomoc, ktorá nahradí všetky národné pomoci pre priadku morušovú; keďže, so zreteľom na charakteristické znaky chovu húseníc priadky morušovej by táto pomoc mala mať formu pevnej čiastky na jednu debnu použitých vajíčok priadky morušovej; keďže výdavky, ktoré vzniknú členským štátom v dôsledku povinností vyplývajúcich z tohto nariadenia by malo finan- covať spoločenstvo v súlade s ustanoveniami týkajúcimi sa financovania spoločnej poľnohospodárskej politiky, PRIJALA TOTO NARIADENIE Článok 1 1. Na podporu krokov obchodných a spoločných obchodných organizácií, ktoré umožnia prispôsobiť ponuku požiadavkám trhu, sa môžu prijať opatrenia spoločenstva na zlepšenie kvality v súvislosti s húsenicami priadky morušovej patriace pod podpoložku 01.06 C Spoločného colného sadzobníka a v súvislosti s vajíčkami priadky morušovej patriacimi pod podpoložku 05.15 B Spoločného colného sadzobníka. 2. Ustanovenia odseku 1, pokiaľ sa týkajú cieľov stanovených v článku 39 (1) a) zmluvy, sa môžu uplatňovať v súvislosti so spoločnými opatreniami v zmysle článku 6 (1) nariadenia Rady (EHS) č. 729/70 [2] z 21. apríla 1970 o financovaní spoločnej poľnohospodárskej politiky. Článok 2 1. Pomoc na chov húseníc priadky morušovej chovaných v spoločenstve sa poskytne s účinnosťou od chovného roku 1972/73. Takáto pomoc, ktorej čiastka je jednotná v celom spoločenstve, sa stanovuje každý rok k 1. augustu, čo sa týka chovného roka začínajúceho v nasledujúcom kalendárnom roku. Čiastka pomoci, ktorá sa poskytne v chovnom roku 1972/73, sa však stanoví k 1. júnu 1972. 2. Pomoc má formu konkrétnej čiastky na každú použitú debnu vajíčok priadky morušovej a stanovuje sa na úrovni, ktorá pomôže zabezpečiť primeraný príjem pre chovateľov húsenice priadky morušovej berúc pri tom do úvahy situáciu na trhu s kokónmi a surovým hodvábom, predvídateľné trendy na tomto trhu a dovoznú politiku. Pomoc sa poskytne chovateľom húseníc priadky morušovej na každú použitú debnu vajíčok priadky morušovej pod podmienkou, že: - debny obsahujú minimálne množstvo vajíčok, uvedené množstvo ešte nebolo špecifikované a - húsenice boli úspešne odchované. 3. Čiastka pomoci sa stanovuje v súlade s postupom ustanoveným v článku 43 (2) Zmluvy. 4. Rada konajúc v súlade s hlasovacím postupom ustanoveným v článku 43 (2) Zmluvy o návrhu Komisie prijme všeobecné pravidlá pre uplatňovanie tohto článku. 5. Podrobné pravidlá pre uplatňovanie tohto článku sa prijmú v súlade s postupom ustanoveným v článku 12 nariadenia Rady (EHS) č. 1308/70 [3] z 29. júna 1970 o spoločnej organizácii trhu s ľanom a konope. Článok 3 Odchov priadky morušovej sa začína 1. apríla každého kalendárneho roka a končí 31. marca nasledujúceho kalendárneho roka. Článok 4 Členské štáty a Komisia si navzájom oznámia podrobnosti potrebné na uplatňovanie tohto nariadenia. Podrobnosti, ktoré si majú oznámiť, sa stanovia v súlade s postupom ustanoveným v článku 12 nariadenia (EHS) č. 1308/70. Pravidlá pre oznamovanie a rozširovanie takýchto podrobností sa prijmú v súlade s tým istým postupom. Článok 5 Ustanovenia upravujúce financovanie spoločnej poľnohospodárskej politiky sa uplatňujú na produkty uvedené v článku 1. Článok 6 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 24. apríla 1972 Za Radu predseda G. Thorn [1] Ú. v. ES L 151, 30.6.1968, s. 16. [2] Ú. v. ES L 94, 28.4.1970, s. 13. [3] Ú. v. ES L 146, 4.6.1970, s. 1. --------------------------------------------------